Ég held að langflestir sem hafi séð hvað fór fram á sýningu JÖR by Guðmundur Jörundsson séu sammála um að sýningin hafi slegið í gegn ! Stíliseringin var fullkomin og hvert dress var úthugsað – persónulega fannst mér engir sér hápunktar í sýningunni heldur var sýningin í heild sinni hápunktur hátíðarinnar – og hvert dress í sýningunni var hápunktur sýningarinnar . Það sást vel strax baksviðs þegar var verið að undirbúa fyrirsæturnar fyrir sýninguna . Samtals tóku 21 fyrirsæta þátt í sýningunni og það var því mikið að gerast baksviðs þar sem förðunin sem Fríða María hannaði var mjög flókin á tímabili voru nánast allar sminkurnar baksviðs farnar að mála fyrirsætur – hvort sem þær voru í teyminu hennar Fríðu Maríu eða Guðbjargar Huldísar . Allt var mjög vel skipulagt hjá MAC fyrir hraðaskiptin en þónokkrar fyrirsætur komu úr sýningu Siggu Maiju og svo kom ein fyrirsæta úr sýningu Cintamani sem var beint á undan JÖR . Allt gekk þó upp og þrátt fyrir smá seinkun virtist gestum RFF alveg sama – spennan fyrir sýningunni var það mikil . Ég fylgdist að sjálfsögðu með öllu sem fór fram baksviðs og hér sjáið þið það sem var á seyði … Það var einstakt að fá að fylgjast með hæfileikaríku makeup artistunum frá MAC gera þessa trylltu förðun fyrir JÖR . Mér finnst myndirnar sem þið eruð vonandi búin að skoða vel segja allt sem segja þarf um hæfileikaríka fólkið sem vinnur baksviðs við að gera RFF einn flottasta tískuviðburðinn á hverju ári ! Fríða María sló í gegn með þessa förðun hjá mér alla vega en mér fannst svo sem allar farðanirnar æðislegar enda mikill aðdáandi þeirra Fríðu Maríu og Guðbjargar Huldísar . Ég á nóg af baksviðs myndum eftir til að sýna ykkur svo í vikunni .